বিশেষজ্ঞ চিকিৎসকরা বিভিন্ন পরীক্ষার ফলের ওপর ভিত্তি করে রোগীর কী রোগের কারণে এ সমস্যা হয়েছে, তা নিশ্চিত করেন এবং তার ওপর নির্ভর করে চিকিৎসা শুরু করেন। যেমন টিবি হওয়ার কারণে এমনটি হলে রোগীকে টিবির ওষুধ দেন, আবার ক্যানসারের কারণে এমনটি হলে ক্যানসারের চিকিৎসা শুরু করতে হয়। তেমনি ফুসফুসের বাইরে অন্য কোনো রোগের জন্য সমস্যা হলে সেই রোগের চিকিৎসা করালে প্লুরাল ইফিউশন এমনিতেই ভালো হয়ে যায়।